Source: https://finlex.fi/fi/laki/alkup/1992/19920321
Timestamp: 2019-12-10 15:27:32+00:00

Document:
Laki mittayksiköistä ja mittaamisvälineiden… 321/1992 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1992 › 321/1992
Laki mittayksiköistä ja mittaamisvälineiden vakaamisesta annetun lain muuttamisesta
kumotaan mittayksiköistä ja mittaamisvälineiden vakaamisesta 14 päivänä huhtikuuta 1965 annetun lain (219/65) 5-9 §, 15 §:n 3 momentti ja 17 §,
muutetaan 3 §:n 2 momentti, 4, 10 ja 12-14 § sekä 15 ja 18 §:n 1 momentti sekä
lisätään lakiin uusi 12 a ja 12 b §, 3 a luku, 18 a §, 19 §:ään uusi 2 momentti sekä lakiin uusi 20 § seuraavasti:
Asetuksella voidaan säätää, että myös sellaiset mittaamisvälineet, joita käytetään myytäessä sähköenergiaa yleiseen käyttöön, on vaattava niin kuin 3 luvussa säädetään.
Perusyksiköt ovat kansainvälisen mittayksikköjärjestelmän mukaisesti:
1) pituuden yksikkö metri;
2) massan yksikkö kilogramma;
3) ajan yksikkö sekunti;
4) sähkövirran yksikkö ampeeri;
5) termodynaamisen lämpötilan yksikkö kelvin;
6) ainemäärän yksikkö mooli; sekä
7) valovoiman yksikkö kandela.
Perusyksiköt määritellään tarkemmin asetuksessa.
Asetuksella säädetään 4 §:ssä mainittujen perusyksiköiden avulla määriteltävistä muista mittayksiköistä sekä perusyksiköiden ja muiden mittayksiköiden kerrannaisista.
Asetuksella säädetään aika- ja lämpötila-asteikoista.
Mittaamisvälineen vakaa teknillinen tarkastuskeskus taikka sen hyväksymä mittaamisvälineiden valmistaja, korjaaja tai muu huoltotoimintaa harjoittava. Hyväksymisestä säädetään tarkemmin asetuksella. Teknillinen tarkastuskeskus voi peruuttaa antamansa hyväksymisen määräajaksi tai kokonaan, jos hyväksynnän saaja ei täytä asetuksessa säädettyjä tai lupaan liitetyissä ehdoissa asetettuja vaatimuksia taikka menettelee olennaisesti tämän lain tai sen nojalla annettujen säännösten ja määräysten vastaisesti.
Vaattavan mittaamisvälineen on asetuksessa säädetyin poikkeuksin oltava teknillisen tarkastuskeskuksen hyväksymää tyyppiä, ja siihen on hyväksynnän saaja velvollinen kiinnittämään tyyppihyväksyntää koskevat tiedot. Tyyppihyväksynnästä säädetään tarkemmin asetuksella. Tyyppihyväksyntä voidaan peruuttaa, jos havaitaan, ettei mittaamisvälineen hyväksytty tyyppi täytä sille asetettuja oleellisia vaatimuksia.
Virherajat eli ne näyttämien suurimmat poikkeamat oikeasta, jotka mittaamisvälineelle sallitaan käytettäessä sitä 1 §:ssä tarkoitettuun mittaamiseen, määrää teknillinen tarkastuskeskus ottaen huomioon kansainväliset suositukset.
Tämän lain ja sen nojalla annettujen säännösten ja määräysten noudattamista valvovat teknillinen tarkastuskeskus ja muut asetuksessa tarkemmin säädettävät valvontaviranomaiset.
Teknillinen tarkastuskeskus pitää luetteloa hyväksymistään mittaamisvälinetyypeistä sekä vakaustehtävien hoitamista varten hyväksymistään mittaamisvälineiden valmistajista, korjaajista ja muista huoltotoimintaa harjoittavista.
Teknillinen tarkastuskeskus voi pitää luetteloa vaatuista mittaamisvälineistä.
Luetteloiden tietosisällöstä säädetään tarkemmin asetuksella.
Joka tämän lain noudattamista valvoessaan on saanut tietoja jonkun taloudellisesta asemasta tai liike- tai ammattisalaisuudesta taikka yksityisen henkilökohtaisista oloista, ei saa ilman asianomaisen suostumusta sivulliselle ilmaista eikä käyttää yksityiseksi hyödykseen näin saamiaan tietoja.
Mitä 1 momentissa säädetään, ei estä tietojen antamista 14 b §:n 2 momentin mukaisesti eikä tietojen antamista syyttäjälle tai poliisille rikoksen selvittämiseksi. Tietoja voidaan 1 momentin estämättä luovuttaa myös muulle viranomaiselle, jolla on lain nojalla oikeus saada tässä laissa tarkoitettuja salassapidettäviä tietoja.
Joka yleisessä kaupassa tai liikkeessä, yleisellä myyntipaikalla tai julkisessa toiminnassa määrätessään taloudellisen edun mitan mukaan käyttää mittaamisvälinettä, joka lain mukaan ei ole luvallinen tai jota ei ole tämän lain mukaisesti vaattu, on tuomittava, jollei teosta ole muualla laissa säädetty ankarampaa rangaistusta, laittoman mitan käyttämisestä sakkoon.
Asetuksella voidaan säätää, että määrätynlaisten tavaroiden kaupassa tai muussa erityistä laatua olevassa toiminnassa, erittäinkin ulkomaankaupassa, mittaaminen saa perustua muihinkin kuin 2 luvussa mainittuihin perusyksiköihin, sekä määrätä poikkeuksia siitä, mitä 3 §:ssä on säädetty. Yksityisessä tapauksessa voi tällaisen poikkeuksen myöntää kauppa- ja teollisuusministeriö.
Erityiseen tarkoitukseen käytettävien mittaamisvälineiden osalta voidaan asetuksella säätää, että tässä laissa teknilliselle tarkastuskeskukselle säädettyjä tehtäviä hoitaa soveltuvin osin muu viranomainen kuin teknillinen tarkastuskeskus.
Teknillinen tarkastuskeskus voi antaa tämän lain nojalla annettua asetusta tarkentavia määräyksiä ja ohjeita niistä mittaamisvälineistä, jotka on vaattava, sekä vakaamisen toimittamisesta ja mittaamisvälineiden käytöstä.
Teknillinen tarkastuskeskus saa antaa kansainvälisen yhteistyön kannalta tarpeellisia tietoja vastaavalle kansainväliseen sopimukseen perustuvaa tarkastustoimintaa harjoittavalle ulkomaiselle toimielimelle, kansainvälisille järjestöille ja sopimuksen osapuolena olevalle valtiolle. Luovutettaessa henkilötietoja ulkomaille on noudatettava, mitä henkilörekisterilaissa (471/87) säädetään.
Hallituksen esitys 6/92
Talousvaliok. miet. 5/92
3 §4 §10 §12 §12 a §12 b §13 §14 §3 a luku - Valvonta ja pakkokeinot 14 a §14 b §14 c §14 d §14 e §14 f §14 g §14 h §15 §18 §18 a §19 §20 §

References: §4
 §10
 §12
 §12
 §12
 §13
 §14
 §3
 §14
 §14
 §14
 §14
 §14
 §14
 §14
 §15
 §18
 §18
 §19
 §20